izzako/sundanese-pixelgpt huggingface dataset:
Tempat pikeun ngalaksanakeunana gé teu matuh di salah sahiji basisir, di wewengkon Pakidulan Cianjur kadang-kadang dilaksanakeun di Basisir Apra, Basisir Sérég, Basisir Jayanti atawa di Basisir Batu Kukumbung
Kaligata atawa biduran (dikenal dina istilah médis urtikaria) nyaéta salah sahiji panyakit kulit anu teu keuna ka unggal jalma
Ngan ukur jalma-jalma nu tangtu nu bisa ngalaman ieu nyaéta anu dina jero getihna mawa bakat alérgi
Mungkin kolotna ogé aya nu sok ngalaman alérgi
Upama lain ti kolotna, mungkin aya bakat ti aki-ninina
Alérgi hartina teu tahan kana hiji hal
Éta hal téh bisa kadaharan, inuman, obat-obatan atawa alat kosmétika
Biasana réaksi alérgina mangrupa ararateul
Muncul béntol-béntol badag semu ngageblég dina kabéh awakna sababaraha menit atawa jam sabada ngadahar kadarahan nu matak alérgi, atawa ku hal séjénna
Hawa tiis, cahaya panon poé, atawa késang sorangan ogé bisa jadi matak kaligata
Pikeun jalma dina alérgi lian, kaligata mungkin muncul akibat kebul di imah
Teu Bisa Cageur
Panyakit alérgi ayana dina jero getih
Sipat getihna babarian kapangaruhan kana hiji zat
Awak kudu dilatih sangkan jadi tahan kana bahan-bahan anu saméméhna teu tahan jeung matak jadi alérgi ka manéhna
Sakumna jalma nu boga bakat alérgi boga jenis bahan-bahan nu teu sarua anu matak ngajadikeun manéhna alérgi
Éta bahan téh kudu disingkahkeun sangkan alérgina teu kambuh
Upama hiji waktu keuna kana bahan anu matak alérgi, éta alérgi téh bisa kambuh jeung teu diduga-duga
Ubar Anti Alérgi
Aya sababaraha jenis ubar anti alérgi anu gunana pikeun ngurangan alérgi anu geus muncul
Beuki gancang dipaké, beuki gancang ogé cageur deuina
Aya ubar anu diinum, ogé aya anu perlu disuntikkeun
Mun telat ditarékahan, alérgina bisa beuki parah jeung lila ka cageurna
Jeis alérgi anu beurat komo bisa nepika ngakibatkeun pati
Alérgi kaligata téh bisa rerep sorangan
Tapi gagaro anu kasar teuing bisa ngakibatkeun kulit ruksak
Mungkin bisa nepika lécét, jeung bisa inféksi nu matak kaligata mah perlu dibalur ku wedak salisil
Ubar anti alérgi teu matak nyageurkeun alérgi
Panyakitna baris kambuh deui mun beunang deui kana bahan anu pialérgieun
"Pencegahan Penyakit di Daerah Pedesaan"
Filologi asalna tina basa Yunani "philein", nu hartina "cinta" jeung "logos", "kecap"
Filologi mangrupa élmu nu ngaguar ngeunaan naskah-naskah (manuskrip), ilaharna tina jaman buhun
Istilah "Philologia" mimiti dipaké kira-kira abad ka-3 SM ku sawatara ahli ti Iskandariyah
Dipaké pikeun nyebut kaahlian anu diperlukeun pikeun ngulik tinggalan tinulis nu asalna ti mangsa ratusan taun saméméhna
Ahli ti Iskandariyah nu mimiti nuliskeun ‘filologi’ téh nyaéta Eratosthenes
Téks anu nyangkaruk dina naskah utamana asalna tina périodeu anu geus lila, ilaharna hésé kahartina, boh alatan basana, boh tina sabab salin-sinalin anu mindeng anu ngabalukarkeun téks beuki mindeng ngamuat kasalahan nu dihaja atawa henteu tina éta prosés
Dina périodeuu awal ulikanana, filologi leuwih neueul kana ulikan jeung panalungtikan téks Injil, boh Injil perjanjian lama boh perjanjian baru
Tapi, alatan dianggap hasil dina ngungkulan masalah nyalusur naskah asli tina ragemna turunan téks, ku kituna ambahan ulikanna beuki ngalegaan, henteu ngan semet kana téks-téks kaagamaan, tapi ogé kana sakur téks heubeul naon baé
Jalma anu ngulik atawa boga kaahlian husus dina filologi disebut filolog
Pancénna anu utama nyaéta nalungtik ngeunaan naskah-naskah éta, nyieun laporan ngeunaan kaayaan naskah anu ditalungtikna, sarta nyieun édisi naskah anu bisa kabaca ku balaréa
Sarjana-sarjana Indonésia anu jadi panaratas dina filologi antarana Huséin Jayadiningrat, Prof.Dr.R.M.Ng
Sarjana-sarjana Sunda anu jadi panaratas filologi antarana: Saléh Danasasmita, Édi S. Ékajati, Atja, jsté
Kupat nyaéta kaolahan has Asia Tenggara maritim dijieunna tina bahan dasar béas nu dibungkus ku anyaman janur
Kupat sok mindeng kapanggih dina poé lebaran nalika umat Islam ngarayakeun réngséna bula Ramadhan
Kaolahan has anu maké kupat téh di antarana kupat tahu, loték (Sunda), Grabag (Magelang), kupat glabet (Tegal), coto Makassar, jeung gado-gado (Betawi)
Kupat ogé sok dipaké pikeun batur ngadahar saté, sanajan leuwih umumna mah ku lontong
Iwal di Indonésia, kupat ogé kapanggih di Malaysia, Brunéi, jeun Singapura
Di Filipina ogé aya “bugnoy” anu méh sarupa jeung kupat tapi maké pola anyaman anu béda
Wangun kupat umumna pasagi atawa jajaran génjang tapi réa ogé wangun kupat séjénna kalawan maké pola anyaman nu rupa-rupa
Bahan nu dipaké pikeun nyieun kupat perlu dipilih janur anu boga kualitas nu hadé nyaéta anu panjang, teu pati ngora jeung teu kolot teuing
Di sababaraha wewengkon di pulo Jawa, kupat téh mindeng digantungkeun di luhur (lawang) panto imah pikeun sarupa jimat
Masarakat di éta wewengkon téh masih kénéh nyepeng tradisi pikeun teu nyieun kupat di poé-poé nu biasa, nu antukna kupat ngan saukur dijieun nalika waktu lebaran nepika saminggu sabadana
Di sababaraha wewengkon séjénna di pulo Jawa aya ogé anu gan saukur nyieun kupat téh di poé ka tuju sabada lebaran hungkul atawa sok disebut “poé kupat”
Di pulo Bali kupat (Bali:kipat) mindeng dijieun sasajén dina upacara adat
Pondok Pasantrén Shobarul Yaqien
Duit logam atawa sok sakapeung disebut koin (tina basa Inggris "coin") nyaéta logam anu dipaké minangka pakaka transaksi ékonomi jeung biasana dipedalkeun ku hiji pamaréntah
Ilaharna duit logam wangunna buleud sok sanajan teu salawasna kitu
Dina hiji duit logam biasana boga dua sisi: sisi nu ka hiji némbongkeun nilai duit jeung sisi sabeulahna deui biasana némbongkeun gambar
Duit logam di nagara-nagara karajaan biasana némbongkeun gambar pupuhu éta nagara dina salah sahiji sisina
Duit logam boa sajarah rébuan taun ti béh dituna sanajan tacan aya nu maluruh kalawan pasti ti mana jeung iraha duit logam mimiti dijieun
Tapi dipercaya aya tilu tradisi anu béda, nyaéta:
Halo ("ἅλως;" disebut ogé nimbus, icebow, atawa Gloriole) nyaéta fénoména optik nu mangrupa lingkaran cahaya di sabudeureun panon poé jeung bulan, jeung sakapeung sok aya dina sumber cahaya lianna kayaning lampu pikeun nyaangan jalan
Aya sababaraha rupa halo, tapi umumna halo muncul disababkeun ku kristal és dina awan cirrus anu tiis nu aya 5-10 km di luhureun troposfér
Wangun jeung perenahna éta kristal és téh nangtukeun tipe halo naon anu bakal kaluar
Cahaya anu dipantulkeun dina kristal és bisa ngaluarkeun sababaraha rupa warna, siga nu aya dina katumbiri
Halo ogé sakapeung sok muncul di deukeut beungeut bumi, nalika aya kristal és anu disebut lebu berlian
Kajadian ieu téh bisa muncul dina cuaca nu tiis, nalika kristal kawangun di deukeut beungetu bumi jeung mantulkeun cahaya
Uni Émirat Arab (disingket Uéa) (basa Inggris: United Arab Emirates) mangrupa hiji nagara himpunan ti tujuh émirat
Tujuh émiratna nyaéta: Abu Dhabi, Ajman, Dubai, Fujairah, Ras al-Khaimah, Sharjah, jeung Umm al-Qaiwain
Nagara ieu aya dina basisir Teluk Pérsia
Républik Yaman mangrupa hiji nagara di Jazirah Arab di Asia Kulon-Kidul, bagian ti Wétan Tengah
Yaman tepung wates jeung Laut Arab di kidul, Teluk Adén jeung Laut Beureum di kulon, Oman di wétan, jeung Arab Saudi di kalér
Populasi Yaman kira-kira jumlahna 23 juta jiwa
Lega nagara ieu kira-kira 530.000 km2 jeung wewengkonna boga leuwih ti 200 pulo
Pulo nu panggedéna, Sokotra, aya kira-kira 415 kilométer kidulan Yaman
Karajaan Hasyimiyah Yordania, biasana disebut Yordania (basa Arab: أردنّ, transliterasi: "ʼUrdunn"), mangrupa hiji nagara di Wétan Tengah nu tepung wates jeung Suriah di kalér, Arab Saudi di wétan jeung kidul, Irak di kalér-wétan, sarta Israél jeung Tepi Kulon di kulon
Yordania narima arus pangungsi Paléstina dina leuwih ti 3 dasawarsa, ngajadian manéhna salaku salah sahiji panampung pangungsi pangageungna di dunya
Karajaan Hasyimiyah Yordania
Andorra, resmina Kapangéranan Andorra (basa Catalan: Principat d'Andorra), disebut ogé Kapangéranan Lebak Andorra, (basa Catalan: "Principat de les Valls d'Andorra"), mangrupa hiji nagara leutik di Éropa, aya dina Pagunungan Pyrenees wétan jeung diwatesan ku Spanyol jeung Prancis
Legana 468 km² jeung populasina 83,888 dina 2009
Ibu kotana, Andorra la Vella, mangrupa ibu kota pangluhurna di Éropa, dina 1023 méter
Basa resmina basa Catalan
Émbér (tina basa Walanda "emmer") nyaéta hiji alat tahan cai anu wangunna silinder kalawan vérikal, anu bagian luhurna muka jeung bagian handapna (alas) datar, biasana dilengkepan ku timbaan (cacantél) nu wangunna melengkung satengah buleud
Émbér geus dipaké ti jaman kuno, utamana pikeun mindahkeun cai tina keran atawa sumur kana bak atawa tong
Émbér ogé sok dipaké pikeun ngawadahan cét, keusik jeung kadaharan
Émbér bisa dijieun tina rupa-rupa bahan kayaning plastik, séng atawa kai
Sakapeung émbér sok maké panutup
Béas Pandan Wangi katelah minangka béas asli khas Cianjur anu mangrupa hiji-hijina béas anu seungit pandan jeug hiji-hijina béas anu kualitasna panghadéna
Béas ieu euweuh di wewengkon séjén, alatan kitu ieu béas téh jadi has Cianjur
Rasana pulen jeung hargana leuwih mahal ti batan béas biasa
Pasawahan Cianjur nu ngahasilkeun ieu béas asli Cianjur téh iwal ti wewengkon kacamatan Warungkondang Cugenang jeung sawaréh deui di Kacamatan Cianjur
Legana kira-kira 10,392 Ha atawa 10,30 % legana tina sakuliah lahan pasawahan di Kabupatén Cianjur
Produksi rata-rata per héktarna kira-kira 6,3 ton jeung produksi unggal taunna 65,089 ton
"Kaca ieu eusina ngeunaan pakakas Palu
Pikeun guna lian ti Palu, tempo Palu (disambiguasi)" Palu atawa martil nyaéta pakakas anu dipaké pikeun nakol hiji barang
Palu umumna dipaké pikeun maku, ngoméan hiji banda, nempa logam jeung ngancurkeun hiji banda
Palu dirarancang pikeun tujuan nu tangtu kalawan variasi dina wangun jeung struktur
Wngun umum palu nyaéta boga gagang jeung hulu, kalawan bagian anu leuwih beurat dina huluna
Désan dasar palu sangkan babari dipaké, tapi aya ogé modél palu mékanis anu dioperasikeun pikeun kaperluan au leuwih gedé
Palu mungkin pakakas anu pangkolotna anu masih kénéħ nyampak nepika kiwari
Palu batu dipikawanoh geus dipaké ti semet taun 2.600.000 Saméméh Maséhi
Palu nyaéta pakakas dasar pikeun rupa-rupa profési
Minangka analogina, palu ogé dipaké pikeun pakakas anu didésain pikeun méré takolan, contona dina mékanisme pikeun ngaluncurkeun pélor dina bedil
Républik Bélarus atawa Bélarusia mangrupa hiji nagara di Éropa Wétan eujeung ibu kotana Minsk
Nagara ieu administratifna kabagi kana 6 provinsi ("voblast") jeung hiji kota husus
Bélarus diwangun ti 6 provinsi ("voblast"), dingaranan dumasar kana kota-kota nu jadi pusat administrasina
Kota Minsk, aya di provinsi Minsk, miboga status husus salaku salah sahiji bawahan nasional sabab teu diasupkeun kana voblast naon waé
Subdivisi dina "voblast" diwarisan ti masa Soviét
Voblast-voblast éta dibagi deui kana "raion" (biasa ditarjamahkeun kana "distrik" atawa "wewengkon")
Otoritas législatif satempat ("raisovet", "déwan raion") dipilih ku warga raion; otoritas éksekutif satempat ("administrasi raion") diangkat ku otoritas éksekutif nu leuwih luhur
Ku cara nu sarua, kabéh voblast miboga otoritas législatifnya sorangan ("oblsovet"), dipilih ku warga, jeung otoritas éksekutif ("administrasi voblast"), nu pamingpinna dipilih ku présidén
Jalan raya pos nyaéta jalan anu panjangna kurang leuwih 1000 km anu manjang sapanjang jalur kalér pulo Jawa, ti Anyer nepi ka Panarukan
Diwangun dina mangsa pamaréntahan Herman Willem Daendels
Dina unggal 4,5 kilometer diwangun pos minangka tempat pangreureuhan jeung panumbu pangiriman susuratan
Tujuan diwangunna jalan raya pos nyaéta pikeun leuwih ngalancarkeun komunikasi antar wewengkon anu dikawasa ku Daendels di sapanjang pulo jawa jeung sawaréh bénténg pertahanan di basisir kalér pulo Jawa
Salian ti ngalancarkeun komunikasi, fungsi séjénna nyaéta pikeun pertahanan
Ku ayana éta jalan manuver tentara darat leuwih gampang tur lancar
Jalan Raya Pos
Babadotan; dodombaan; ngaran Latén "Agerotum conyzoides, L" nyaéta tutuwuhan liar tapi leuwih dipikawanoh minangka pepelakan pangganggu (gulma)
Sacara umum, tutuwuhan ieu tumuwuh liar jeung eurih, bisa kapanggih di pakarangan imah, sisi jalan atawa susukan, komo di kebon atawa di huma
Babadotan kaasup tutuwuhan terna sausum, tumuwuh ngadeg jeung cabangan
jangkung Babadotan ngahontal 30–90 cm
Batangna buleud aya rambutan panjang sarta lamun keuna taneuh bakal ngaluarkeun akar
Daunna aya cupatan kaayaana pahareup hareup
Daunna lonyod sarta puhuna buleud nyungcung,sisina rérégéan, aya buluan jeung mibanda kelir héjo
Babadotan mibanda hasiat pikeun ubar, babadotan kaasup kana suku Asteracéae
Tutuwuhan ieu tumuwuh ngadeg atawa nangkub handapna, jangkungna kurang leuwih 30–90 cm, jeung cabangan
Babadotan mibanda tangkal buleud jeung bulu panjang, lamun keuna kana taneuh bakal ngaluarkeun akar
Tutuwuhan ieu miboga daun cupatan, ayana pahareup-hareup tur "nyilang" ("Compositae"), Daunna lonyod sarta boga "pangkal" buleud nyungcung,sisina rérégéan, aya buluan jeung warnana hejo, panjangna 1–10 cm, lebar 0,5–6 cm, dua beungeut daunna aya buluan panjang jeung aya kelenjar anu aya dina beungeut handap tina daun, warnana héjo
Kembang bandotan kaasup majemuk ngumpul 3 atawa leuwih, anu kaluar tina tungtung cupat jeung kelirna bodas
Panjang bonggol kembangna 6–8 mm, cupatna aya buluan
Buah hideung jeung leutik
Daerah distribusi, habitat jeung budidaya Babadotan bisa dilobakeun ku siki
Zat anu dikandung jeung hasiat obat tina babadotan
Komposisi tina babadotan nyaéta ngandung "organacid", "pectic substance", "asam amino", ,minyak asiri kumarin, ageratochromene, friedelin, ß-sitosterol, stigmasterol, tanin", walirang, jeung kalium klorida
Akar Babadotan ngandung alkaloid, minyak atsiri, sarta coumarin
Tutuwuhan Bandotan boga hasiat nyageurkeun muriang "(antipyretics), stimulan", obat kuat, antitoxic, ngaleungitkeun bareuh, paluruh kahampangan (diuretik), pikeun ngeureunkeun perdarahan (hemostatic), peluruh kareseban (emenagog), sarta palumuh Hitut (kaiminatit)
Sedengkeun daun babadotan bisa dipaké ogé minangka inséktisida sayur
Salian "Ageratum L. conyzoide.s", aya babadotan variétas séjén anu boga sipat nu sarua, nyaéta "Ageratum haoustonianum mill"
Ekstrak daun Babadotan (5% jeung 10%) bisa manjangkeun daur estrus jeung ngalambatkeun perkembangan folikel mencit bikang (parawan jeung non-parawan)
Réog Cengal mangrupa salah sahiji kasenian buhun,ayana di Désa Cengal, kacamatan Japara, kabupatén Kuningan
Ubuntu nyaéta sistem operasi lengkap dumasar kana Linux, disayagakeun kalawan bébas jeung meunang pangrojong boh nuasalna ti komunitas boh ti tanaga ahli professional
Ubuntu sorangan dimekarkeun ku komunitas sukarélawan Ubuntu
“Ubuntu” asalna tina basa Afrika kuno, anu ahartina ‘rasa perikamanusaan ka sasama manusa”
Tujuan tina distribusi Linux Ubuntu nyaéta pikeun mawa sumanget anu nyangkaruk dina Ubuntu kana dunya pakakas lemes dina dunya komputer
Ubuntu téh mangrupa syitem operasi anu kumplit anu ngutamakeun komunitas, pangrojong, jeung sangkan babari dipaké tanpa ngurangan kecepatan, kakuatan, atawa fléksibilitas
Ieu téh nyaéta Linux pikeun kahirupan manusa, dirarancang pikeun saha baé ti pamaké komputer dasar nepika para ahli
Ubuntu ngasupkeun leuwih ti 6.000 siki pakakas lemes, jeung pikeun instalasi desktop bisa dilakukeun ngan uku maké hiji CD baé
Ubuntu ngasupkeun sakumna aplikasi standar pikeun desktop ti mimiti paholah kecap, aplikasi lambar sumebar (spréadsheet) nepika aplikasi pikeun ngaksés internet, pakakas lemes pikeun server wéb, pakakas pikeun basa pamrograman jeung ogé kaulinan
Ubuntu mibanda palsapah: Ngeunaan hal kabébasan ieu pisan anu ngajadikeun Ubuntu béda tina akakas lemes nu dipiboga (proprietary); lain ngan saukur anu ku Anjeun dipikabutuh disadiakeun kalawan bébas, tapi Anjeun ogé boga hak pikeun ngaropéa pakkas lemes Anjeun nepika éta pakakas lemes téh bisa dipaké kalawan kumaha kahayang Anjeun
Nu Medal (rilis)
Daftar Ubuntu anu geus medal jeung anu dirarancang pikeun dipedalkeun: Ubuntu Kiwari
Vérsi Ubuntu nu munggaran téh dumasar kana desktop GNOME
Sabada éta ogé ditambahkeun édisi KDE, Kubuntu, jeung édisi server
Sakumna édisi Ubuntu ngabagikeun infrastuktur jeung umum, nu matak ngajadikeun Ubuntu minangka "platform" unik anu skalana ti mimiti konsumén éléktronik pikeun desktop, jeung ngawang-ngawang pikeun komputasi pausahaan
Pengembang bisa digawé dina desktop maranéhna dina rupa-rupa pilihan jeung bisa ngirim kode ka ka server cloud nu dioperasikeun dina Ubuntu édisi server
Mohammad Sobri Hardjapamekas nyaéta salah saurang inohong atikan di Jawa Kulon sarta salah saurang ahli nulis buku-buku pangajaran basa Jerman, tapi ogé gedé katineungna kana budaya Sunda, utamana kana kamajuan basa katut sastra Sunda
Ngaran lengkepna R.H. Mohammad Sobri Hardjapamekas, dilahirkeun di Cianjur, Jawa Barat dina tanggal 23 September 1913
Mimitina ancrub kana widang pamaréntahan, tapi ti taun 1950-an leuwih museurkeun paniténanana kana widang atikan
Hardjapamekas tabah pisan nyarita dina basa Jerman, nepi ka meunang kasempetan keur ngulik pangarti di Jérman, ku alpukahna Goethe Institut
Ti Indonésia mah nya anjeunna guru basa Jérman munggaran anu lulus di Jérman
Ku katapisanana dina nyarita basa Jérman sarta loba kawanohanana ka urang Jérman, dugi ka Walikota Bandung jaman harita, nyaéta R.Priatnakoesoemah, maparinan pancén pikeun ngayakeun tali mimitran antar kota nyaéta kota Bandung sareng kota Braunschweigh Jerman, anu kiwari katelah sister city
Samulihna ti luar negri, anjeunna teras ngawulang di IKIP Bandung (kiwari katelah Universitas Pendidikan Indonesia disingget UPI) nepi ka pangsiunna
Lian ti ngawulang, Hardjapamekas tapis kana nulis deuih, pangpangna buku-buku kabudayaan sareng atikan
R.H. Mohammad Sobri Hardjapamekas ngantunkeun di Bandung, dina ping 23 Juli 2005 dina yuswa 91
Pikeun mitineung jeung miéling wetonna katut jasa-jasana, ngaranna diabadikeun jadi ngaran panglélér Hadiah Hardjapamekas
Ieu hadiah diayakeun ku alpukah palaputra katut kulawargana kalawan dirojong ku Yayasan Kabudayaan Rancagé pingpinan Ajip Rosidi, ti mimiti taun 2008 dipasrahkeun ka guru-guru basa Sunda anu dianggap punjul atawa nyongcolang prestasina, enggoning matéakeun pangajaran basa Sunda di SD,SMP jeung SMA/SMK
Tisu nyaéta kertas anu lemes, ipis, gampang nyerep jeung gampang dipiceun
Anu utamana mah dipaké pikeun beungeut
Wajit ketan mangrupa kadaharan tradisional has Sunda anu rasana amis, dijieun tina ketan dicampur gula beureum jeung parud kalapa, dibungkus laleutik ku daun jagong atawa upih
Kadaharan ieu dijieun tina ketan
Hadiah Hardjapamekas nyaéta salah sahiji penghargaan anu dipasrahkeun ka guru-guru basa Sunda sa-Jawa Barat jeung Banten, anu dipasrahkeun ungggal taun, ngaliwatan prosés seleksi anu diayakeun ku Kulawarga Hardjapamekas, gawe bareng jeung Pusat Studi Sunda sarta dirojong ku Universitas Pendidikan Indonesia (UPI)
Hadiah Hardjapamekas nu Munggaran
Hadiah Hardjapamekas anu munggaran mangrupa pangajen kanggo guru-guru basa Sunda anu kagungan katapis, karancage, sareng kaparigelan enggoning matéakeun pangajaran basa Sunda di sakola, boh sakola tingkat SD/MI,boh tingkat SMP/MTs atawa tingkat SMA/MA jeung SMK
Kumargi nya aranjeunna kalayan binarung kaheman teu kendat-kendat narekahan pikeun ngawulangkeun elmuning basa katut kaparigelan basa Sunda sacara praktis ka barudak sakola
Ieu hadiah téh dipasrahkeun ku Yayasan Kabudayaan Rancage unggal taun, nu munggaran dikawitan taun 2008
Guru nu dianggap payus pikeun dileler ieu hadiah saméméhna diseleksi, diayak tur dipeunteun ku Dewan Juri Hadiah Hardjapamekas
Dewan juri diwangun ku 3 wawakil nu kalayan obyektif meunteun jeung mentes para guru, nyaéta wawakil akademisi atawa pakar basa jeung sastra katut pangajaranana, wawakil ti Yayasan Kabudayaan Rancage, jeung wawakil ti kulawarga Hardjapamekas
Kagiatan nu munggaran dina taun 2008,dewan jurina diwakilan ku Bapa Drs
Karna Yudibrata sareng Bapa Drs
Elin Syamsuri minangka wawakil akademisi, Bapa Drs.Hawe Setiawan, minangka wawakil ti Yayasan Kabudayaan Rancage, jeung Ibu Dra
Safrina Noorman minangka wawakil ti kulawarga Hardjapamekas
Dina taun 2008, nu kasinugrahan Hadiah Hardjapamekas téh nyaéta: Holisoh ME , guru/Kapala SD Negeri Mekarsari, Cileunyi Kabupatén Bandung (tingkat SD), Drs
Cece Hidayat, guru SMP Negeri 13 Kota Bandung (tingkat SMP) jeung Drs
Endan Sukanda, guru SMA Negeri 3 Kota Sukabumi (tingkat SMA)
Ka para pinunjul dihaturkeun Hadiah Hardjapamekas nu mangrupi tropi,piagem, jeung artos ageungna Rp 5 juta
Masrahkeun hadiahna geus maneuh dilaksanakeun di Universitas Pendidikan Indonesia (UPI) Bandung, unggal tanggal 23 September, tanggal wetonna Bapa R.S.Hardjapamekas, minangka pangeling-ngeling ka ieu tokoh pendidikan Jawa Barat
Hadiah Hardjapamekas Saterusna
Maksad diayakeunana ieu kagiatan téh nyaéta kanggo ngajurung sumanget guru dina enggoning miara sareng ngamekarkeun basa dina widang pangajaran sareng atikan
Ku kituna, sabada kagiatan nu munggaran, ngawitan taun 2009 nepi ka kiwari, wawakil akademisi dipercantenkeun ka Bapa Prof.Dr
Cara meunteunna kalawan objektif ngagunakeun data-data mangrupa dokumen portofolio, sabada dipeunteun tuluy dipilih nominasi nu kira-kira bakal kapilih
Nu asup nominasi satuluyna dipentes mangrupa wawancara ngeunaan prestasi, ketakna, sareng kagiatanana
Tina sawatara nominator dipilih masing-masing saurang nu mibanda hak jadi pinunjul Hadiah Hardjapamekas, masing-masing per kategori tingkatan sakola,nyaéta tingkat SD, tingkat SMP, jeung tingkat SMA
Dugi ka danget ayeuna mah, Hadiah Hardjapamekas téh dipasrahkeun ku cara swadana,pangpangna kalayan pangrojong ti kulawarga Bapa R.S
Hardjapamekas (1913-2005) suargi, utamina ku palaputrana anu diwakilan ku Bapa Erry Riyana Hardjapamekas
Para Pinunjul Sejenna
Taun 2009 Taun 2010 Taun 2011 Taun 2012
Bakiak atawa bangkiak sok disebut ogé terompa galuak (di Sumatra Barat mah) nyaéta sajenis sendal nu dadaparna dijieun tina kai nu hampang kalawan pangait suku nu dijieun tina ban urut nu dipakukeun di sisianna
Kasohor pisan ieu bakiak téh lantaran murah pisan utamana dina jaman keur werit
Ari nyieunna téa ngan kur nyiapkeun bahan kai jeung ban urut, tapina tahan cuaca, boh dina usum halod, boh dina usum ngijih
Diperkirakeun mah ieu bakiak téh kaideuan tina bakiak Jepang nu dijieun tina kai nu disebut géta
Seni mangrupa salasahiji unsur budaya
Salasahiji kabudayaan daérah asli ti Majaléngka nyaéta kasenian Sampyong
Sajarah ayana kasenian Sampyong nyaéta dina taun 1960, di daérah Cibodas Kacamatan Majaléngka Kabupatén Majaléngka aya kaulinan rahayat nu dipikawanoh salaku Ujungan
Kasenian Sampyong tujuanna pikeun hiburan sarta ngalatih sportifitas
Lamun aya pamaén nu émosina kaleuleuwihan sarta ngarempak aturan nu geus ditangtukeun, malandang boga hak pikeun ngusir
Sampyong teu dikatégorikeun kana seni béla diri, lantaran pamaén teu meunang nakis
Sampyong asup kana tarung
Ujungan diganti jadi Sampyong nu numutkeun sababaraha sumber asalna tina basa Cina nyaéta "sam" nu hartina tilu jeung "poyong" nu hartina teunggeulan
Ngaran Sampyong dipikawanoh ti urang Cina nu harita keur lalajo
Sampyong ngandelkeun kaparigelan sarta kakuatan neunggeul
Alat nu dipaké neunggeulna nyaéta hoé nu ukuranna 60 cm
Ujungan dipaénkeun ku dua urang nu pahareup-hareup boh awéwé boh lalaki, dipingpin ku wasit nu disebut "malandang".}
Pamaén maké "teregos" atawa "balakutak" nyaéta kaén nu eusina bahan empuk pikeun nutupan hulu pamaén, sangkan ngahalangan hulu nalika kateunggeul
Sasaran teunggeulanna teu kawatesan ti hulu nepi ka suku tur teu ditakis
Saurang pamaén neunggeul musuh saloba-lobana, nepi ka musuhna éléh tur teu kuat nahan nyeri
Sampyong dipidangkeun dina acara-acara husus contona dina acara hajatan, dina acara kamerdekaan Republik Indonésia, jeung dina acara milangkala Majaléngka
Sampyong biasana dipintonkeun di lapangan nu lega
Runtuyan pintonan seni Sampyong nyaéta opat pasang pamaén sarta "malandang" asup ka tempat pintonan tuluy ngibing penca dina wirahma lagu Padungdung
Pintonan dimimitian ku dua urang pamaén nu silih teunggeul tuluy dina pintonan utamana para pamaén nu opat pasang pahareup-hareup numutkeun urutan nu geus ditangtukeun ku "malandang".. Sanggeus "malandang" nyebutkeun "Briuk" tuluy pamaén silih teunggeul, lamun saurang pamaén geus neunggeul atawa diteunggeul, pamaén kudu langsung ngibing ngurilingan pakalangan (aréna / tempat pintonan)
Salila kasenian Sampyong lumangsung, dibarengan ku tabeuhan kendang penca nepi ka réngsé
Gamelan kendang penca nu dipaké mangrupa kendang leutik, kendang gedé, tarompét, bonang jeung bendé (goong leutik)
Gedang ;"Carica papaya L." (di wewengkon Pangandaran ilahar disebut gandul) nyaéta ngaran bungbuahan
Gedang téh tuwuhan nu asalna ti genus "Carica", ti Meksiko bagéan kidul jeung Amerika bagéan kalér, kiwari mah geus sumebar disakabéh daérah tropis
Pucukna didahar atah-atah jeung Jambu médé, dijieun lalab atawa dijieun buntil
Buahna nu ngora kénéh diseupan atawa dijieun rujak.. Daun gedang dipercaya bisa ngalancarkeun sékrési hamperu jeung nyageurkeun muring anu nahun
Cai kulubanana mun diinum bisa nyageurkeun ginjal
Sanajan rasana daun gedang téh pait, tapi urang Sunda réa anu mikalandep
Buahna anu asak diidangkeun minangka bungbuahan, atawa sok didagangkeun ku tukang buah
Tuwuhan ieu miboga dahan nu saeutik pisan, jangkungna bisa tumuwuh 5m nepi ka 10m, daun gedang ngabogaan dahan nu saeutik
Bentuk buahna biasana buleud lonjong gedé
Ajén gizi gedang
Kandungan di buah gedang di antarana nyaéta folat, vitamin A, magnesium, tembaga, asam pantotenat, fiber3, vitamin B, alfa dan beta karoten, lutein, zeaxanthan, vitamin E, kalsium, kalium, vitamin K,sarta lycopene
Mangpaat buah gedang:
Gedang alus pikeun pencernaan.. Gedang hadé pikeun pencernaan ku sabab ngandung enzim papain nu ngabogaan pungsina ngalancarkeun saluran cerna, salian ti éta gedang ngandung serat nu luhur jeung miboga kadar cai nu luhur
ku sabab gedang ngandung enzim anti inflamasi, ieu miboga mangpaat keur arthritis, osteoporosis, edama keur ngaleungitkeun rasa nyeuri, sarta bisa nyingkahan panyakit kanker
Alus keur tulang
Gedang miboga vitamin K nu alus keur tulang
Vitamin K miboga pungsi keur ngajaga kasehatan tulang ku cara ngaroba protein jadi matriks tulang, ningkatkeun nyerepna kalsium kana tulang, jeung ngurangan eksresi kalsium
Nguatkeun sistem imun
Senyawa beta karoten dina gedang ngabogaan mangpaat keur ningkatkeun "sistem imun" dina awak
Nyingkahan degenerasi makula
Senyawa eaxanthin antioksidan nu miboga mangpaat dina gedang bisa nyaring sinar cahaya biru nu bahaya, nu diperkirakeun miboga peran protektif keur kasehatan mata keur nyingkahan karusakan degenerasi
Boboko (ᮘᮧᮘᮧᮊᮧ) nyaéta pakakas masak pikeun ngabersihan béas dina kahirupan urang Sunda anu dijieunna tina awi nu dianyam
.Wangunna buleud tapi anu handapna mah wangunna kotak nu sok disebut soko
.Lian ti éta, boboko nyaéta parabot dapur wawadahan tina anyaman awi maké soko jeung diwengku
Nu séjénna nyebutkeun yén boboko nyaéta wadah sangu atawa béas, dijieunna tina anyaman awi tali anu wangun bagian luhurna buleud tur rada gedé, bagian handapna pasagi opat tur rada leutik sarta maké soko ngarah bisa nangtung atawa ajeg anu bahanna dijieun tina kai anu liat sabangsa sanin, waru, atawa dadap.. Aya deui nu nyebutkeun boboko téh 'bakul' leutik atawa wadah sangu anu disajikeun dina
atawa wadah sangu anu disajikeun dina waktuna dahar.. Nu pamungkas Boboko nyaéta wadah tina awi, wangunna beuki nyungcung ka handap;di sisina diwengku anu disebut biwir boboko, diwengku nyaéta dipageuhan ku cara anyaman dijepet tuluy dibeungkeut ku tali; bagian handapna maké soko tina awi anu teu dianyam tapi kuat.. Lolobana dipaké wadah béas atawa sangu, anu wangunna loba ragemna ti nu mahal nepi kanu murah,
ti nu mahal nepi kanu murah, boboko anu geus leungit sokona disebut boboko copong
Di sawatara daérah boboko disebut said, aya ogé nu nyebut jodag
Hal éta saluyu jeung ukuran wadahna, ti mimniti pangleutikna cecenting, boboko, said jeung bodag
Rupa-rupa boboko nyaéta boboko jingko nyaéta boboko anu maké pangjingjingan kalawan maké turub tur dianyam dihadé-hadé, maké anyaman mata walik kalawan dipernis
.Lamun boboko copong atawa boboko buntung nyaéta boboko anu handapna teu maké soko
Ajén Falsapah dina boboko
Sababaraha babasan atawa paribasa maké kecap injeuman tina rupa atawa wangun, nyaéta pasagi, buleud jeung segitilu.. Kecap pasagi aya dina dina babasan hirup kudu masagi
Naon sababna prak-prakan hirup nu hadé diibaratkeun kana rupa pasagi
Masagi téh kecap gawé ti kecap kaayaan atawa sipat pasagi
Nu disebut pasagi nyaéta rupa kotak – rupa nu dijieun ku opat sisi nu sarua ratana atawa lempengna, tur ukuranana sarua
Pasagi nunjuk ka rupa nu sampurna dina kanyataanana
Biasana dilarapkeun utamana dina perkara ngalakonan urusan dunya jeung ahérat atawa agama jeung darigama téa
Sipat pasagi ngandung harti yén hirup téh boga sisi atawa widang nu teu ngan hiji atawa sarupa
Sagala widang kahirupan kudu dilakukeun kalayan saimbang
Cara urang hirup ayeuna di dunya, salian ti kudu mikirkeun kaperluan hirup di dunya, ogé kudu kukumpul amal-ibadah pikeun bekel engké jaga di aherat
Ogé yén urang kudu sagala bisa atawa mahér sagala rupa, sabab hirup téh teu gampang jeung loba pisan unak-anikna nu urang kudu bisa sangkan urang hirup teu kadungsang-dungsang sangsara alatan euweuh kabisa
Ringkesna, pasagi dijadikeun conto kumaha hirup kudu dilakonan, sipatna tindakan atawa kalakuan
Rupa pasagi teu pati jentré ayana di alam
Dina ayana ogé sigana ngan ukur ngaharib-harib, teu saklek rupa pasagi
Da ongkoh rupa pasagi mah dijieun ti opat sisi nu tiap juruna kudu nyékon -kecap ti parabot tukang bas, pasékon- nu hartina opat juruna mun diukur persis 90 darajat téa
Rupa pasagi loba dipaké pikeun wangun parabot sapopoé nu dijieun tina awi, di antarana nyaéta bésék, pipiti, suku boboko, hihid jeung sajabana
Rupa pasagi nu kawentar ka mana-mendi utamana pikeun muslim sabab sok di datangan ari naik haji tangtu Ka’bah di Mekah
Ceuk si cenah, harti Ka’bah atawa kufah téh cenah pasagi
Kaligrafi nu tulisanana ngaharib-harib ka rupa kotak disebut kufah atawa kufik
Salian ti rupa pasagi, rupa atawa wangun nu dipaké dina babasan nyaéta buleud
Cara dina kalimah “Niat kudu buleud”
Rupa buleud téh dijieun tina garis nu tungtungna panggih, bari jarak ti tengah ka unggal sisi sarua
Dina Matématika mah istilah na “jari-jari atawa “r”, tina radian atawa radius téa
Niat urusanana jeung sikep yakin, patali ogé jeung sikep méntal
Pikiran jeung tindakan ngahiji, siga garis buleud
Rupa atawa wangun buleud aya jeung loba di alam
di antarana panonpoé, bulan, katumbiri, ombak leutik dina balong mun urang nyemplungkeun batu, daun taraté, jsb
Dina parabot vernakular nu tina awi, rupa buleud dipaké pikeun rupa tampir, nyiru, telebug, téténong, ayakan, jsb
Rupa buleud sok dipaké perlambang kasampurnaan nu sipatna idéologis kaasup tauhid atawa kaimanan
Bulan atawa panonpoé nu rupa dasarna buleud dipaké pikeun lambang nu islami
Ngan sangkan teu pahili jeung sorabi, bulan digambarna sapasi, ongkoh sangkan masih aya tempat pikeun béntang
Panonpoe dijadikeun lambang salah sahiji ormas Islam -sangkan teu pahili jeung rupa buleud séjéna- ditambahan ku garis nu nyebar ti sisi buleudan nu hartina cahaya
Lambang bandera Jepang buleud beureum, nyimbolkeun panonpoe isuk-isuk
Pikeun ngagambarkeun manusa suci, dina seni lukis Nasrani, sirah manusa sok dibéré buleudan bodas nu disebut halo
Dina pulitik (nipu rahayat leutik) sok kadéngé istilah kebulatan tekad hiji partey atawa rombongan manusa dina raraga ngadukung hiji calon
Ganas madu, (Danas madu) nyaéta salah sahiji ganas anu mangrupa bungbuahan tropis jeung subtropis.Bungbuahan anu asalna ti nagara Brazil ieu téh bisa tumuwuh kalayan nyugemakeun di daérah tropis, utamana di sabudeureun daérah khatulistiwa
Indonésia jadi nagara katilu anu ngaeksportir ganas sabada Filipina jeung Thailand
Jenis ieu téh jadi kaonjoyan ganas ti subang disebutna ganas "Si Madu"
Sebutan éta asalna tina rasa ganasna sorangan anu kareueut pisan
Si Madu geus jadi "trade mark" atawa ciri has oleh-oleh ti daerah Subang
Ganas si madu geus lila dipelak ku para patani di daerah Tambakan, Tambak mekar, Bunihayu, Jalancagak jeung Kumpay anu ngajadikeun Subang jadi kawentar di Indonésia malah nepi ka dunya internasional ogé.Si madu mah beuratna kurang leuwih 1 kg nepi ka 2,5 kg
Ganas si Madu jarang di kebon ganas ku sabab ganas si madu lain rupa/ varietas ganas.Ganas si madu mangrupa segregasi atawa penyimpangan génétika ganas subang
Biasana dina sakali panén ganas si maduna kurang ti dua puluh.Ganas mah panénna téh teu usum-usuman, jadi ganas si madu téh "primadona" teu ngan saukur di subang tapi jadi "primadona" nasional ogé
Dina taun 1970-an, ganas anu di"budidaya"keun di Subang pikeun dikomersilkeun nyaéta jenis ganas smooth cayenne jeung queen tapi nalika taun 1980-an, Subang museurkeun kana jenis smooth cayenne
Kiwari, loba patani-patani anu asalna ti Kalimantan jeung Sumatera anu meuli ganas si Madu pikeun dipelak tur dibudidayakeun di kebon maranéhna
Numutkeun Balai Penelitian Pertanian Bogor ganas asal Subang miboga loba vitamin ku sabab dina ganasna loba caian
Ganas si Madu gampang ditéangan ku sabab di sapanjang jajalananeun ka Subang loba warung-warung anu ngajual si Madu, atawa bisa ogé langsung meuli ka patanina.Disagédéngeun boga potensi pasar anu hadé, ganas ogé boga rupa-rupa mangpaat
Dina ganas aya rupa-rupa zat anu alus pikeun kaséhatan urang di antarana vitamin B, vitamin C, fosfor, kalium, magnesium, besi, natrium, kalium, dekstrosa, sukrosa, sarta enzim bromelain
Lian ti éta ogé ganas bisa ngajauhkeun urang tina sababaraha kasakit kayaning jantung, beri – beri, stroke jeung réa-réa deui kasakit anu bisa disingkahan ku lantaran ngadahar ganas
Ganas kaasup kana bungbuahan anu babari ruksak atawa buruk ku sabab loban "kandungan air" dina ganas anu dibalukarkeun ku "mikroorganisme pembusuk", ku kituna cara ngungkulanana nyaéta ganas dijieun kadaharan séjén kayaning dodol ganas, kiripik ganas, jeung réa-réa deui
Di daérah subang kawentar ku dodol ganasna anu rasana ngeunah tur seger Tapi anu dijadikeun dodol ganas atawa kiripik ganas téh lain Si madu da lamun si madu mah moal aya rasa haseum pasti ngeunah pisan bari hanjakalna hargana moal kaberik,moal aya untung kanu ngajual ku lantaran harga si madu langkung awis batan ganas anu biasa
Ciri Ganas si Madu
Ganas si Madu boga ciri husus di antarana nyaéta: Cara ngabudidayakeun Si Madu
Ganas si Madu langka kapanggih ku sabab éta mah penyimpangan tina genetika ganasna sorangan, tapi ayeuna aya tarékah pikeun ngabudidayakeun Si Madu, Léngkah-léngkahna nyaéta: Buah ganas anu asak rasana kareueut nu miboga "kadar air" 40%-50% kalawan tingkat amisna 150-170 briks
Khasiat Ganas Madu
Ganas biasana dipercaya jadi bungbuahan anu ngajadikeun "keputihan" ka awéwé nu matak awéwé loba nu teu resep kana ganas, tapi numutkeun kana hasil panalungtikan mah dina jero ganas téh aya antioksidan jeung fitokimia anu miboga khasiat pikeun ngungkulan kokoloteun, ambéyen, kanker, jantung jeung ngaleungitkeun stres
Salaku sumber "antioksidan", ganas miboga kandungan vitamin C jeung vitamin A (retinol) anu masing-masing gedéna 24,0 miligram jeung 39 miligram dina 100 gram
Vitamin-vitamin éta geus lila dipikawanoh salaku antioksidan anu mampuh ngajaga awak tina rupa-rupa panyakit kawas anu geus disebutkeun tadi
Antioksidan éta mampuh ngahalangan oksidasi molekulel target anu bisa geureunkeun réaksi tuluy-tinuluy ngawangun radikal bébas dina awak urang anu dianggap "provokator" tina rupa-rupa panyakit
Hasil panalungtikan ilmiah nétélakeun yén zat fenolik di antarana myricetin, quercitin, tyramine, jeung ferulic acid.Ganas mampu ngungkulan réaksi radikal bébas dina awak anu tungtungna nepi ka bisa ngaminimalisir panyakit kangker
Hal anu sarupa dipigawé ku vitamin antioksidan-asam askorbat dan betakarotenoid anu bisa nganormalkeun membran "sel lensa" (panon) jeung ngajaga "konsentrasi" glutation "tereduksi".Bromelin Anu sacara alami aya dina ganas bisa ngagancangkeun "penyembuhan" urut operasi sarta "pembengkakan" jeung teu ngareunah awak
pikeun anu boga panyakit ambeyen diusahakeun ngadahar ganas 4-5 kali sapoé ku sabab bromelinna bisa ngeureunkeun "pendarahan" jeung serat anu aya dina ganasna bisa ngalancarkeun kabeuratan
Nyinglarkeun stréss numutkeun "Wen jeung Wrolstad" ti "Jurusan Ilmu dan Teknologi Pangan", "Oregon State University" (2002) ngalaporkeun sari ganas téh ngawengku serotonin kira-kira 1,7 miligram-3,15 miligram/100 gram
"Serotonin" lian ti nyingkahan kangker ogé bisa ngaleungitkeun stress ku sabab sacara "filogénétik" nyaéta "neutrotransmitter primitif" anu boga fungsi pikeun nyambungkeun kadaharan jeung otak.Supaya awak bisa kuat nyanghareupan stréss anu sering karandapan dina kahirupan urang boh di kantor atawa di kulawarga, urang kudu ngadahar serotonin dina awak.Lamun urang leuwih rajin ngadahar ganas, awak urang bisa leuwih awét ngora jeung bisa nyinglarkeun tina panyakit anu
jeung bisa nyinglarkeun tina panyakit anu euweuh pakuat-pakaitna jeung kokoloteun kayaning stréss, kangker jeung jantung koronér
Galéndo mangrupa kadaharan has ti Kabupatén Ciamis, Jawa Barat anu dijieun tina sésa ampas cipati ngeletik Kalapa
Kadaharan ieu mimiti aya dina taun 1984 keur mangsa ibur bituna Gunung Galunggung di Tasikmalaya, dina mangsa éta anu balantik Kalapa ngarasa rugi yén Kalapana beuratna ngaleutikan pédah kaayaan alam di wewengkon Galunggung
dina Kaayaan kitu salah sahiji urang ciamis anu motékar nyaéta Endut Rohadi (52 taun), anjeunna nu munggaran naratas ieu kadaharan jeung satuluyna ayeuna jadi kadaharan anu mahabu ku sabab didukung pikeun ngembangkeuna ku Pamaréntah Kabupatén Ciamis
Ibing nyaéta gerak awak sacara ritmis anu dilakukeun di tempat jeung waktu nu tangtu keur kaperluan pakaulan, ngungkapkeun rasa, maksud, jeung pikiran
Sora atawa musik mangrupa alat nu ngatur gerakan nu ngibing jeung nguatkeun maksud nu hayang di tepikeun
Numutkeun Corrie Hartong, ibing nyaéta gerak-gerak anu dibéré bentuk jeung ritmis ti awak di jero rohangan
Balon nyaéta lapisan ipis lateks (atawa bahan séjén) pilem anu kasampak kawas kantong leutik jeung gas dijual kana kantong ieu
Balon biasana dianggo pikeun hiasan sareng kaulinan, tapi pikeun tujuan anu serius aranjeunna dianggo pikeun tujuan médis, ilmiah, météorologi sareng militér
Balon karét munggaran dijieun ku Michael Faraday, profesor di Queen's University, di London dina 1824 pikeun ékspérimén kalawan hidrogén
Tapi saméméh penemuan Michael Faraday, balon dijieun tina kandung kemih sato
Balon dieusian ku hélium, hawa atawa hidrogén
Hidrogén bahaya sabab nyekel seuneu, jeung hélium mahal jeung hélium balon kempis gancang
Éta sababna cara anu populér pikeun ngeusian balon nyaéta ku hawa
Kauntungan tina balon nalika ngagedekeunana
Niup balon anu hadé pikeun kaséhatan sabab latihan otot intercostal, anu ngalegaan sareng ngangkat tulang rusuk sareng diafragma, ningkatkeun fungsi paru-paru sareng jenuh oksigén
Latihan ieu tiasa ningkatkeun postur, stabilitas sareng pola engapan, sareng ngabantosan ningkatkeun kapasitas paru-paru, janten mangpaat pikeun kaayaan sapertos fibrosis pulmonal, COPD atanapi asma
Salaku tambahan, tindakan niup balon ngamajukeun engapan jero, anu tiasa ngirangan setrés sareng kahariwang, ningkatkeun kaséhatan kardiovaskular sareng ningkatkeun kapasitas paru-paru
Sajaba ti éta, inflasi balon opposes diafragma pikeun engapan efisien sarta mantuan ngaronjatkeun tekanan intra-beuteung, sahingga hiji latihan mangpaat pikeun rehabilitasi sarta fungsi engapan
Tarawéh nyaéta salat sunat sabada salat Isa dina bulan puasa, nyaéta ritual ibadah salat sunat umat agama Islam dina peuting-peuting bulan Romadon
Lobana aya anu 8 rakaat, aya anu 20 rakaat, gumantung kana madhab masing-masing
Tarawéh bisa dilaksanakeun sacara munfarid, ogé sacara barjamaah anu dipingpin ku imam
Tarawéh dina basa Arab nyaéta wangun jama tina تَرْوِيْحَةٌ anu hartina waktu sakeudeung pikeun istirahat
Kautamaan salat tarawéh nu paling dasar nyaéta ayana ampunan ti Gusti Allah pikeun dosa-dosa saurang muslim nu geus kaliwat
Ngalaksanakeun salat tarawih barjamaan ogé diiitung sarua jeung ngerjakeun salat tahajud sapeuting jumput
Tina kautamaan ieu, salat tarawih jadi salah sahiji salat sunnah nu utama
Tarawangsa nyaéta waditra anu ayana leuwih kolot ti rebab, alat kését anu séjén.Naskah kuno "Sewaka Darma" yén ti awal abad ka-18 nyebutkeun ngaran tarawangsa téh sabagé waditra.Rebab aya di tatar Jawa sanggeus jaman Islam sakitar abad ka-15-16, mangrupa pangaruh tina alat kését bangsaArab anu dibawa ku nu nyebarkeun Islam ti tatar Arab jeung India
Sanggeus ayana rebab, tarawangsa biasana sok disebut rebab jangkung, sabab ukuran tarawangsa umumna leuwih jangkung tibatan rebab
Salian ti éta ogé pakakas kését ieu mangrupa pangaruh ti cina.. Pintonan
Salaku waditra anu di kését, tangtuna waé tarawangsa dipaénkeuna ku cara dikését
tapi anu dikésétna ngan hiji nyaéta senar anu katuhu, sedengkeun anu kiwa mah dipetik ku curuk anu kiwa
tarawangsa ogé sok dibarengan ku jentréng nyaéta saperti kacapi
Kasenian tarawangsa téh mangrupa kasenian ti Jawa Barat, nyaéta di daérah Rancakalong (Sumedang), Cibalong, Cipatujah (Tasikmalaya), Banjaran (Bandung), jeung Kanékés (Banten Kulon)
Dina kasenian tarawangsa Cibalong, Cipatujah mah sok dibarengan ku calung rénténg, suling, jeung kawih
Tarawangsa dipaénkeun na dina laras pélog, disaluyukeun jeung jentréng anu geus di sistim laras pélog
Kawih dinu Tarawangsa
Tarawangsa di Rancakalong miboga dua kelompok kawih, nyaéta kawih anu poko jeung kawih anu pilihan atawa kawih tambahan, anu kabéhanana laras pélog
Kawih pokona saperti Pangemat, Pangapungan, Pamapag, Panganginan, Panimang, Lalayaran, Bangbalikan
Ka tujuh kawih ieu mangrupa kawih poko, sabab anu mimiti diciptakeun jeung biasana sacara sakral pikeun ngondang Déwi Sri
Sedengkeun kawih pilihan atawa tambahan mah saperti, Saur, Mataraman, Iring-iringan (tonggérét), Jemplang, Limbangan, Bangun, Karatonan, Degung, Sirnagalih, Buncis, Pangairan, Déngdo, Angin-angin, Reundeu, Pagelaran, Ayun Ambing, Reundeuh Reundang, Kembang Gadung, Ondé, Legon (Koromongan), jeung Panglima
Kawih-kawih tarawangsa di Rancakalong tangtuna waé leuwih loba tibatan kawih-kawih tarawangsa di Cibalong jeung Banjaran
Kawih-kawih tarawangsa nu di Cibalong di antarana nyaéta Salancar, Ayun, Cipinangan, Mulang, Manuk Héjo, Kang Kiai, Aleuy,jeung Pangungsi
Sedengkeun kawih-kawih tarawangsa di Banjaran diantarana nyaéta Pangrajah, Panimbang, Bajing Luncat, Pangapungan, Bojong Kaso, jeung Cukleuk"."
Alat atawa pakakas poko tina kasenian tarawangsa nyaéta tarawangsa jeung jentréng
Numutkeun sistim klasipikasi Curt Sanchs jeung Hornbostel, tarawangsa diklasipikasikeun sabagé Chordophone, sub klasipikasi neck-lute, jeung jentréng ogé diklasipikasikeun kana Chordophone, sub klasipikasi zither
Sedengkeun nurutkeun cara maénkeunana tarawangsa diklasipikasikeun alat kését jeung jentreng diklasipikasikeun kana alat anu di petik
tarawangsa di jieun tina kai jéngkol, dadap, jeung muncang
Dina énsambel tarawangsa pungsina pikeun mélodi (maénkeun kawih), sedengkeun jentréng pikeun pangiring atawa anu mirig tarawangsa
Seni Ormatan Tarawangsa
Di Rancakalong, Seni Ormatan Tarawangsa dibagi kanu dua katégori, nu kahiji nyaéta Tarawangsa pikeun pintonan seni biasa, dinu pintonan ieu biasana ngan ukur Tarawangsa jeung Jentréng nu di pintonkeun
Nu kadua, Tarawangsa pikeun ritual, saperti Ngalaksa, Mubur Suro, ogé acara Syukuran nu séjén na
Dinu Tarawangsa ritual, waditra Taraangsa jeung Jentréng dibarengan ku Saéhu pameget sareng saéhu istri, biasana dipintonkeun ti tabuh 7 wengi dugi ka tabuh 4 subuh
Tarawangsa miboga pungsi nyaéta pikeun upacara anu patalina kana paré, misalna dina upacara Ngalaksa, pungsina pikeun ngungkapkeun rasa sukur ka Gusti pikeun hasil panén
Dina pagelaranana aya ibingan, nyaéta lalaki jeung awéwé
Anu ngibing dimimitian ku lalaki anu ngibing na saéhu/saman, disusul ku awéwéna
pancéna pikeun ngalungsurkeun Dewi Sri jeung karuhun
Saterusna anu nyakséni pagelaran ogé biasana sok milu ngibing
Ibing dina Tarawangsa teu aya aturan-aturan poko, iwal anu nari saéhu miboga simbol-simbol panghurmatan pikeun Dewi Sri
Ibing dina Tarawangsa teu ngan saukur ibingan pisik tapi ibingna aya pakuat-pakaitna jeung métapisik, saluyu kana kapercayaan anu ngibing
Jadi teu anéh upama anu ngibing Tarawangsa sok teu sadar ("trance")
Titiran ("Geopelia striata, familia Columbidae") kaasup kana Manuk anu pangawakana leutik, warnana kulawu jeung loba dikukut ku sabab kaéndahan sorana
Titiran kagolongkeun manuk inguan, nagahaja dikukut ku anu mikaresepna
Aya dua sabab kunaon jalma ngukut titiran, kahiji mikaresep kana sorana, kaduana percaya lana "katuranggan"
Jalma anu ngukut titiran alatan resep kana sorana, ilaharna sok dipiara dihadé-hadé pikeun miluan pasanggiri atawa resep ku bacéona
Béda jeung anu ngukut titiran ku percaya kana katuraggan, alatan mibanda kapercayaan mun ngukut titiran baris ngadatangkeun rezeki, kauntungan jeung sajabana
Rupa-rupa Manuk Titiran
Ditempo tina pangawakanna, sababaraha jinis manuk titiran anu umum dipiara: Titiran Mahiwal
Aya sababaraha titiran anu mibanda ciri mandiri béda tinu lian, saperti sisit dina cékérna, bulu bodas dina huluna, bisa digolongkeun kang sababaraha rupa : titiran Gendawa Sabda: Titiran mibanda ciri bulu bodas dina palebah beuheungna, cenah bisa ngadangkeun rejeki kanu ngukutna sarta lamun manukna bacéo waé bakal ngagampangkeun anu miarana dina
X (ngaran saméméhna Twitter ) nyaéta salah sahiji 'jejaring sosial' anu keur booming dina danget ieu
Dina taun 2010 waé, jumlah pamaké twitter di dunya aya kana 224 juta pamaké
di Indonésia sorangan, twitter loba pisan pamakéna
masarakat Indonesia nyumbang kira-kira 15% tina total tweets di dunya
Masarakat Indonésia sering nyieun atawa nyiptakeun 'Trending Topic' anyar dina twitter, hal éta anu ngabalukarkeun sababaraha kali topik-topik urang Indonésia asup dina réngking kahiji
Kitu ogé Urang Sunda, kiwari Urang Sunda geus teu jaman dui gagap téhnologi atawa gapték dina kahirupanna
Urang Sunda ogé geus ilubiung dina twitter, hal ieu bisa kataji dina yén dina twitter aya @tekatekisunda, jeung sajabana
Dukuh ("Lansium domesticum correa")nyaéta ngaran umum tina bungbuahan anggota suku "Meliaceae"
Tangkal ieu asalna ti Asia Tenggara Tutuwuhan ieu kawentar ogé ku ngaran langsat, kokosan, pisistan, celoring, jeung rupa-rupa variasina
Ngaran-ngaran anu loba kieu nuduhkeun ayana "kultivar" nu nyangkaruk tina wangun daging jeung tangkal buah anu miboga variasi
Dukuh nyaéta tutuwuhan salaku identitas adalah tumbuhan identitas untuk Provinsi Sumatera Selatan
Dukuh boga variasi dina sipat tangkal jeung buahna
Sababaraha ahli aya nu misah-misahkeun dina spésiés séjén
Sacara gurat badag, aya dua kelompok badag buah ieu, nyaéta nu dipikawanoh ku dukuh jeung nu dingaranan langsat
Aya ogé pacampur duanana nu disebut ogé dukuh-langsat, sarta kelompok pamungkas nu aya di Indonésia nyaéta leuwih dipikawanoh ku kokosan
Kelompok nu dipikawanoh ku sebutan dukuh (L. domesticum var
duku) umumna boga tangkal nu gedé sarta jangkung, padet ku dangdaunan kalawan warna héjo mentrang, sarta watang nu pondok jeung eusina saeutik
Buahna boga buleudan nu badag, buleud, kulitna kandel ogé euweuh getah nalika geus asak, umumna sikina leutik jeung dagingna kandel, rasana amis atawa haseum sarta seungit
Langsat (L. domesticum var
domesticum) lolobana tangkalna leuwih kuru, dauna kurang leubeut sarta warnana héjo kolot kalawan cabang tangkal nu nyungjulang
watangna panjang, padet eusi 15-15 siki nu wanguna buleud siga endog sarta gedé-gedé
Langsat kulitna ipis sarta boga getah (bodas) sanajan geus asak
Dagingna loba cai, rasana amis semu haseum
Teu siga dukuh, langsat lain buah nu bisa lila sanggeus dicokot
Dina tilu poé sanggeus diala, kulitna ngahideungan sanajan teu ngarusak amisna
Irung nyaéta salah sahiji organ anu aya dina awak manusa
Irung miboga pungsi pikeun ngangseu atawa ngambeu
Ibing Buyung nyaéta kasenian anu asalna ti kabupatén Kuningan
Kuningan mangrupa salah sahiji wewengkon di Jawa Barat anu ngabogaan kasenian sunda anu kawilang réa
Kecap Buyung nyaéta sajenis pakakas anu dijieun tina logam atawa taneuh liat anu dipaké ku sawaréh wanoja désa dina jaman baheula pikeun nyokot cai di walungan, situ, cinyusu, atawa di balong pikeun kabutuhan sapopoé.Ibing Buyung dipintonkeun dina puncak acara sérén taun anu biasana diayakeun dina bulan Rayagung,gerakan ibing buyung ngagambarkeun kaéndahan wanoja ngigel dina luhur kendi bari nyuhun buyung ieu miboga ajén yén dina
buyung ieu miboga ajén yén dina ngalalakonan hirup manusa kudu saimbang antara rarasaan jeung pikiran saperti ungkara" “di mana bumi di pijak di sana bumi di jungjung”"